Suchinthana/ta-wikipedia huggingface dataset:
சென்னையில் ந.ந.ஈ.தி பண்பாடு

சென்னையில் நங்கை, நம்பி, ஈரர், திருனர் (LGBT culture in Chennai)  பண்பாடு பன்முகத்தன்மையுடன் காணப்படுகிறது. இவரகள் வரலாற்று ரீதியாக விளிம்பு நிலையில் இருந்தனர். இவர்களின் மேம்பாட்டிற்காக குறிப்பாக திருநங்கைகள் முன்னேற்றத்திகான செயல்பாடுகள் மற்றும் ஆண்விழை ஆண் பாலியல் உறவு கொள்பவர்களை எயிட்சில் இருந்து பாதுகாப்பதற்கான நடவடிக்கைகள் எடுக்கப்பட்டு வருகிறது.

நிறுவனங்களின் பட்டியல் 

சென்னையில் தற்போது 15 க்கும் மேற்பட்ட குழுக்கள் நங்கை, நம்பி, ஈரர், திருனர்களின்  பிரச்சினைகளை களைவதற்காகப் பணிபுரிந்து வருகிறது. அவற்றில் பெரும்பாலானவை அந்தச் சமூக மக்கள் ஒன்றிணைந்து நடத்துவதும் இன்னும் சில தொண்டு நிறுவனங்கள் மூலம் நடத்தப்படுவது ஆகும்.

இந்தக் குழுக்களில் பெரும்பாலானவை, 2009 ஆம் ஆண்டில் உருவாக்கப்பட்ட , முறைசாரா சென்னை வானவில் கூட்டணியின் ஒரு பகுதியாகும். இந்த குழு 2014 இல் மாநிலம் முழுவதும் உள்ள குழுக்களின் உறுப்பினர்களுடன் தமிழ்நாடு வானவில் கூட்டணியை விரிவுபடுத்துவதற்காக உருவாக்கப்பட்டது ஆகும்.

ஆராய்ச்சி 
நங்கை, நம்பி, ஈரர், திருனர் பிரச்சினைகளில் சமூக அறிவியல் மற்றும் உயிரியல் மருத்துவ ஆராய்ச்சிகளை மேற்கொள்ள சமூக குழுக்களுடன் கூட்டாக இருக்கும் இரண்டு ஆராய்ச்சி நிறுவனங்கள் சென்னையில் உள்ளன. பாலியல் மற்றும் சுகாதார ஆராய்ச்சி மற்றும் கொள்கைக்கான மையம் திருநங்கைகள் சமூகத்தில் எதிர்கொள்ளும் சிக்கல்கள் மற்றும் அவப்பெயர்கள் ஆகிய குறித்து அதில் தெளிவாக வெளியிடப்பட்டுள்ளது. காசநோய்க்கான தேசிய ஆராய்ச்சி நிறுவனம் (NIRT), சமூகக் குழுவான சகோதரன் மற்றும் ஆர்வர்டு பல்கலைக்கழக பொது சுகாதாரப் பள்ளியுடன் இணைந்து ஆண்களுடன் உடலுறவு கொள்ளும் ஆண்களிடையே மனநலம் மற்றும் எச்.ஐ.வி தடுப்பு பற்றிய ஆய்வுகளை மேற்கொள்கிறது.

சென்னையின் ந.ந.ஈ.தி வரலாற்றில் குறிப்பிடத்தக்க நிகழ்வுகள் 
1986: பிரித்தானிய கவுன்சிலில் மை பியூட்டிஃபுல் லாண்ட்ரட்  எனும் ஒரே பாலின காதல் சென்னையில் முதல் முறையாக திரையரங்கில் ஒலிபரப்பானது.1993 இல் சமூக எய்ட்சு  தன்னார்வலரான சேகர் பாலசுப்ரமணியம் ஓரினச்சேர்க்கையாளராகவும் HIV- பாத்க்கப்பட்ட நபராகவும் தன்னை அறிமுகப்படுத்துக் கொண்டார். 1998 இல் சகோதரன் எனும் முதல் பாலியல் சிறுபான்மையினர் நலனுக்கான குழு சென்னையில் முதமுதலில் உருவானது. 1999 இல் கே சென்னை எனும் மின்னஞ்சல் பட்டியல் உருவாக்கப்பட்டது.2006: Orinam.net எனும் இணையதளம் தொடங்கப்பட்டது . 2006 இல் திருநங்கை வாலிபரான பாண்டியம்மாள்/பாண்டியனின்சென்னை காவல்துறையினரின் பாலியல் துஷ்பிரயோகம் காரணமாக தற்கொலை செய்து கொண்டார். 2007 இல் சங்கமா சென்னையில் உருவானது. 2007 இல் சக்தி ஆதார மையம் உருவாக்கப்பட்டது,. 2008 இல்ரோஸ் வெங்கடேசன் சென்னை தொலைக்காட்சியில் முதல் திருநங்கை  நிகழ்ச்சித் தொகுப்பாளராக ஆனார்.

ந.ந.ஈ.தி பணியிட கருத்தரங்கம் 
மே 2017 இல், வேலை செய்யும் இடங்களில் நங்கை, நம்பி, ஈரர், திருனர் சமூகம் எதிர்கொள்ளும் சவால்களைப் பற்றி விவாதிக்க உரிமையாளர்கள், ஊழியர்கள் மற்றும் ஆர்வலர்களை ஆகியோர் ஒண்றினைந்த ஒரு நிகவ்ழானது சென்னையில் நடந்தது. இந்த ந.ந.ஈ.தி பணியிட கருத்தரங்கு, ந.ந.ஈ.தி பணியிடம்-இந்தியாவில் உரையாடலை விரிவுபடுத்துதல் எனும் தலைப்பில்  ஆர்எல்எக்ஸ் , பிரைட் பவுண்டேஷன் , ஓரினம் ஆகியன இணைந்து இந்த கருத்தரங்கத்தினை நடத்தினர்.

எல்செவியரின் மூத்த துணைத் தலைவர் மைக்கேல் கோல்மன், கோத்ரெஜ் இந்தியா கலாச்சார ஆய்வகங்களின் தலைவர் பரமேஷ் ஷஹானி, தொண்டு நிறுவனத்தின் நிறுவனர் சுனில் மேனன், வழக்கறிஞர் பூங்குழலி பாலசுப்பிரமணியன், ரிதேஷ் ரஜனி, பன்முகத்தன்மை நிபுணர் மற்றும் பத்திரிகையாளர் லாவண்யா நாராயண் உள்ளிட்ட பலர் அந்தக் குழுவில் இருந்தனர்.

சான்றுகள் 

ந.ந.ஈ.தி
பப்லோ கங்குலி

பப்லோ கங்குலி (Pablo Ganguli) ஒரு தொழில்முனைவோர், கலைஞர், தயாரிப்பாளர், இயக்குநர்  மற்றும் இசையரங்குச் செயலாளர் ஆவார். இவர் பல சர்வதேச விழாக்கள், இயக்கங்கள் மற்றும் கலை, இலக்கியம், ஊடகங்களின் உச்சிமாநாடு, திரைப்பட வெளியீடு  ஆகியவனற்றை தனது லிபெரட்டம் நிறுவனத்தின் மூலம் நடத்தியுள்ளார் .

கங்குலியின் அமைப்பான லிபெரட்டம் சுற்றுச்சூழல், மனித உரிமைகள், பேச்சு சுதந்திரம் மற்றும் பிற முக்கிய பிரச்சனைகளையும் ஊக்குவிக்கிறது.

ஆரம்ப கால வாழ்க்கை 
கங்குலி இந்தியாவின் மேற்கு வங்காளத்தின் கொல்கத்தாவில் ஒரு பெங்காலி இந்து பிராமண குடும்பத்தில் பிறந்தார். ஆசியாவின் முதல் நோபல் பரிசு பெற்ற வங்காள கவிஞரான ரவீந்திரநாத் தாகூரின் தனிச் செயலாளராக இவருடைய பெரியப்பாக்களில் ஒருவர் இருந்தார் என்று சில ஆதாரங்கள் கூறுகின்றன. இவரை அவரது பாட்டி வளர்த்தார் என்றும் அவர் தனது தாயை சந்தித்ததில்லை என்றும் கூறினார், மேலும் அவரது குழந்தை பருவத்தில் அவரது  தந்தை மாதத்திற்கு ஒரு முறை மட்டுமே பார்க்க வருவதாகவும் கூறினார்.

தொழில் வாழ்க்கை 
2001 ஆம் ஆண்டு தனது 17 வது வயதில் கங்குலி தனது நிறுவனமான லிபெரட்டம்  மூலம் உலகெங்கும் நிகழ்ச்சிகளை ஏற்பாடு செய்தார்.

ஆகஸ்ட் 2006 இல், லண்டனின் ஈவினிங் ஸ்டாண்டர்டில் ஒரு கட்டுரையாளர், கங்குலி "கல்கத்தாவில் பிரெஞ்சு படிக்கும் ஒரு மாணவனாக இருந்து மூன்றே ஆண்டுகளில் உலகின் முன்னணி இலக்கிய வரவேற்புரை வழங்குநர்களில் ஒருவராக குறிப்பிடத்தக்க பயணத்தை மேற்கொண்டார்" என்று குறிப்பிட்டுள்ளார்.

நவம்பர் 2010 மற்றும் 2011 இல், கங்குலி லண்டனில் ஈவினிங் ஸ்டாண்டர்டால் 1000 செல்வாக்கு மிக்க நபர்களில் ஒருவராகத் தேர்ந்தெடுக்கப்பட்டார்.

மார்ச் 2011 இல், கங்குலி அவர் நடத்தும் கலாச்சார விழாக்கள் குறித்து பின்வருமாறு கூறினார்: “இது ஒரு வேலை அல்ல. இது என் வாழ்க்கை. அதைத்தான் நான் கனவு காண்கிறேன்”. பலரிடம் உதவித் தொகை பெற்று தான் அவர் இந்த திருவிழாக்களை நடத்தி வருகிறார். அதனைப் பற்றி குறிபிடுகையில் இது "எளிதானது அல்ல, கடின உழைப்பு தேவைப்படுகிறது" என்று அவர் கூறுகிறார். அவர் தனது விழாக்களில் கலந்து கொள்ளும் பேச்சாளர்களுக்கு பணம் கொடுப்பதில்லை: "இது ஆஸ்கார் விழாவில் கலந்து கொள்வதற்காக ஒருவருக்கு கட்டணம் கொடுப்பது போன்றது." என்று அதனைப் பற்றி குறிப்பிடுகிறார்.

ஐக்கிய இராச்சியத்தில்  கலாச்சார விழாக்கள் 
2005 ஆம் ஆண்டு கங்குலி  ஐக்கிய இராச்சியத்திற்கு சென்றார். அதே நேரத்தில், அவர் உலகின் பல்வேறு பகுதிகளில் கலாச்சார விழாக்களை உருவாக்கி இயக்கத் தொடங்கினார்.

வட ஆப்பிரிக்கா 
மராகே விழாவில் கலைகள்

தி ஆர்ட்ஸ் இன் மராக்கே சர்வதேச கலாச்சார விழாவினை ஒருங்கிணைத்தார்.அதற்கு முன் ஸ்காட்டிஷ் வீக் மராகே , 21-28 செப்டம்பரில், கங்குலியால் ஏற்பாடு செய்யப்பட்டது.

இந்தியா

புதிதில்லி 
ஹிந்துஸ்தான் டைம்ஸ் 7–9 ஏப்ரல் 2006 இல் கிடாப் எனும் இலக்கிய நிகழ்வினை ,இந்தியாவின் தெற்கு தில்லியில் உள்ள இந்திய வாழிட மையத்தில் நடத்தியது. தி டைம்ஸ் ஊடக பங்களிப்பாளராக செயல்பட்டது.இது இந்தியாவின் முதல் சர்வதேச இலக்கிய விழா ஆகும்.

கிடாப் மும்பை

சீனா

லிபரடாம் ஆங்காங் 
ஆசிய டாட்லர் மற்றும் வோல் ஸ்ட்ரீட் ஜர்னல் 2012 இல் ஆங்காங்கில் கங்குலி இலக்கிய கலாச்சார விழாவினை நடத்த உள்ளதாக அறிவித்தது. பங்கேற்பாளர்களில் பாரெல் வில்லியம்ஸ், ரோஸி டி பால்மா, பால் ஷ்ரேடர், தாமஸ் ஹீதர்விக், டேனியல் வு மற்றும் கலீல் ஃபாங் ஆகியோர் பங்கேற்பாளர்கள் ஆவர்.

சான்றுகள் 

1983 பிறப்புகள்
வங்காள மக்கள்
வாழும் நபர்கள்
இந்திய ந.ந.ஈ.தி நபர்கள்
ந.ந.ஈ.தி நபர்கள்
ஊர்மிளா சிங்

ஊர்மிளா சிங் (6 ஆகத்து 1946 – 29 மே 2018) இந்திய மாநிலமான இமாச்சலப் பிரதேசத்தின் முன்னாள் ஆளுநர். 25 சனவரி 2010 அன்று ஆளுநராகப் பணியமர்த்தப்பட்டார்.

இளமை 
ஊர்மிளா சிங் தற்போது சத்தீசுகர் மாநிலத்திலுள்ள இராய்பூர் மாவட்டத்தில் பிங்கேசுவர் சிற்றூரில் பிறந்தவர். மத்திய இந்தியாவின் நிலவுடமை குடும்பமொன்றில் பிறந்த ஊர்மிளாவின் கொள்ளுத் தாத்தா இராசா நட்வர்சிங் ஓர் விடுதலை வீரர். இவர் பிரித்தானியர்களால் தூக்கிலிடப்பட்டார். மற்றும் சில உறவினர்கள் அந்தமான் சிறைகளில் அடைக்கப்பட்டு இருந்தனர்.

ஊர்மிளா சிங் இளவயதிலேயே சத்திசுகரின் செராய்பள்ளி அரசர், வீரேந்திர பகதூர் சிங்கிற்கு திருமணம் செய்விக்கப்பட்டார். இவர்களுக்கு ஒரு மகளும் இரு மகன்களும் பிறந்தனர். ஊர்மிளா குடும்ப வாழ்வில் ஈடுபாட்டுடன் இருந்தார். வீரேந்திர சிங் முதன்மையான காங்கிரசு கட்சித் தலைவரானார். தமது குடும்பம் பல நூற்றாண்டுகளாக ஆண்டுவந்த பகுதிகளில் இருந்த சட்டப் பேரவைத் தொகுதிகளில் தேர்ந்தெடுக்கப்பட்டு மத்தியப் பிரதேச சட்டப் பேரவை உறுப்பினராக இருந்தார். இவரது அன்னையாரும் நாடாளுமன்ற உறுப்பினராக இருந்தார்.

அரசியல் பணிவாழ்வு

மத்தியப் பிரதேசத்தில் 
தனது கணவரின் அகால மறைவை ஒட்டி அவர் சட்டப் பேரவை உறுப்பினராக இருந்த அதே தொகுதியில் எழுந்த துணைத்தேர்தலில் போட்டியிட்டுத் தமது அரசியல் வாழ்க்கையைத் தொடங்கினார். இத்தொகுதிகளில் பலமுறை தொடர்ந்து வென்று 1985 முதல் 2003 வரை சட்டப் பேரவை உறுப்பினராகப் பணியாற்றினார்.

பால்வளத்துறை துணை அமைச்சராகவும் (1993–95) சமூகநலத்துறை மற்றும் பழங்குடி நல அமைச்சரவை அமைச்சராகவும் (1998–2003) பொறுப்பாற்றி உள்ளார். 1996 முதல் 1998 வரை மத்தியப் பிரதேச மாநில காங்கிரசு தலைவராகவும் இருந்தார்.

சத்தீசுகரில் 
2000ஆம் ஆண்டில் புதிய மாநிலமாக சத்தீசுகர் உருவானது. ஊர்மிளாவின் சட்டப் பேரவைத் தொகுதி புதிய மாநிலத்தில் அமைந்தது. இதனால் 2000 முதல் 2003 வரையான முதல் சத்தீசுகர் சட்டப்பேரவையில் அவர் தானாகவே உறுப்பினரானார். ஆனால் 2003 சட்டப் பேரவைத் தேர்தல்களில் காங்கிரசு இரு மாநிலங்களிலும் தோல்வியைத் தழுவியது. இதில் ஊர்மிளாவும் தோற்றவர்களில் ஒருவரானார். 2008 தேர்தலிலும் தோல்வி அடைந்தார்.

ஆளுநராக 
காங்கிரசு கட்சிக்கு இவராற்றிய சேவை மற்றும் சட்டப் பேரவையில் நீண்டகால பட்டறிவு கருதி 2010இல் இவர் இமாச்சலப் பிரதேச ஆளுநராக நியமிக்கப்பட்டார். 25 சனவரி 2010 அன்று பொறுப்பேற்ற ஊர்மிளாவின் பதவிக்காலம் 24 சனவரி 2015 அன்று நிறைவுற்றது. இவரே இமாச்சலப் பிரதேசத்தின் முதல் பெண் ஆளுநராவார்.

இறப்பு
ஊர்மிளா சிங் 29 மே 2018 அன்று தமது 71 அகவையில் தனியார் மருத்துவமனையில் காலமானார். அவருக்கு மூளை தொடர்பான சிக்கல்கள் இருந்ததாகவும் சிகிச்சை பயனளிக்காது மரணமடைந்ததாகவும் குடும்பத்தினர் தெரிவித்தனர். அவருக்கு இரண்டு மகன்களும் ஒரு மகளும் இருந்தனர்.

மேற்கோள்கள்

2018 இறப்புகள்
1946 பிறப்புகள்
இமாச்சலப் பிரதேச ஆளுநர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
2020 கோடைக்கால இணை ஒலிம்பிக் போட்டிகளில் இலங்கை

தோக்கியோ, சப்பானில் 24 ஆகத்து 2021 முதல் 5 செப்டெம்பர் 2021 வரை நடைபெறும் 2020 கோடைக்கால இணை ஒலிம்பிக் போட்டிகளில் இலங்கை பங்கு பற்றுகிறது.

இலங்கை அணியில் 9 வீரர்கள் (8 ஆண்கள் மற்றும் 1 பெண்) நான்கு விளையாட்டுக்களில் பங்குபற்றுகின்றனர்.

தினேசு பிரியந்த ஏரத் ஆடவர் ஈட்டி எறிதல் F46 பிரிவில் வரலாற்று முக்கியத்துவம் வாய்ந்த தங்கப் பதக்கத்தை வென்றதோடு இப்பிரிவில் புதிய உலக சாதனையான 67.79 m தூரத்தைப் பதிவு செய்தார். இதன்மூலம், இலங்கை தனது முதல் துணை ஒலிம்பிக் தங்கப் பதக்கத்தைப் பதிவு செய்தது. மேலும், 2020 தோக்கியோ துணை ஒலிம்பிக் போட்டிகளில் இலங்கை பெற்ற முதலாவது பதக்கமும் இதுவேயாகும். ஏரத், இப்போட்டிகளின் துவக்க விழாவின் போது இலங்கைக் கொடியை ஏந்திச் செல்லும் பெருமையையும் பெற்றிருந்தார்.

போட்டியாளர்கள்
பின்வரும் பட்டியல் போட்டிப் பிரிவு வாரியான விளையாட்டு வீரர்களின் தகவல்களைக் கொண்டுள்ளது.

பதக்க வெற்றியாளர்கள்

வில்வித்தை 

இலங்கையிலிருந்து ஒரு வில்வித்தை வீரர் ஆடவர் ரீகேர்வ் திறந்தநிலைப் போட்டியில் பங்குபற்றுகிறார்.

தடகளம் 

இலங்கையிலிருந்து ஆறு வீரர்கள் (ஐந்து ஆண்கள் மற்றும் ஒரு பெண்) தடகளாப் போட்டிகளுக்குத் தகுதி பெற்றனர்.

சுவட்டு நிகழ்வுகள்

மைதான நிகழ்வுகள்

படகு விளையாட்டுக்கள்

இலங்கை சார்பில் ஆடவர் தனிநபர் துடுப்பு வலித்தல் நிகழ்வில் ஒருவர் பங்குபற்றுகிறார். இவர், தோக்கியோ, சப்பானில் நடைபெற்ற 2021 FISA ஆசிய மற்றும் ஓசியானியத் தகுதிகாண் ரெகாட்டா போட்டியில் தங்கப் பதக்கத்தை வென்றதன் மூலம் இணை ஒலிம்பிக்கில் விளையாடத் தகுதி பெற்றார். இதன் மூலம், இலங்கை சார்பில் துணை ஒலிம்பிக்கில் படகு விளையாட்டில் பங்கேற்ற முதல் நபர் எனும் பெருமையையும் பெற்றார்.

குறிப்பீடுகள்: FA=இறுதி A (பதக்கம்); FB=இறுதி B (பதக்கம் இல்லா); R=ரெபெசேச்

சக்கரநாற்காலி ரென்னிசு

இலங்கை சார்பில் சக்கரநாற்காலி ரென்னிசு நிகழ்வில் ஒருவர் பங்குபற்றுகிறார்.

மேலும் பார்க்க
2020 கோடைக்கால ஒலிம்பிக் போட்டிகளில் இலங்கை
இணை ஒலிம்பிக் போட்டிகளில் இலங்கை

மேற்கோள்கள் 

இணை ஒலிம்பிக் விளையாட்டுகள்
2020 கோடைக்கால இணை ஒலிம்பிக் போட்டிகளில் நாடுகள்
2021இல் விளையாட்டுகள்
மெக்தாப் (நடிகை)

மெக்தாப் (Mehtab) (1913-1997)இந்தி / உருது படங்களில் நடித்த இந்திய நடிகையாவார். இவர் 1928 முதல் 1969 வரை பணியாற்றினார். இவர் குசராத்தின் சாச்சினில் ஒரு முஸ்லிம் குடும்பத்தில், நஜ்மா என்ற பெயரில் பிறந்தார். இவரது தந்தை, நவாப் சித்தி மூன்றாம் இப்ராகிம் முகமது யாகுத் கான், குசராத்து மாநிலத்தில் சூரத்து நகர் அருகேயுள்ள சாச்சினின் நவாப் ஆவார். 1920களின் பிற்பகுதியில், செகண்ட் ஒய்ப் (1928), இந்திரா பி.ஏ. (1929), ஜெயந்த் (1929) போன்ற படங்களில் ஒரு சிறிய பாத்திரங்களுடன் தனது வாழ்க்கையைத் தொடங்கினார். இவர் வீர் குணால் (1932) என்ற படத்தில் அசரப் கானுக்கு இணையாக நடிப்பதற்கு முன்பு குணச்சித்திர வேடங்களில் நடித்தார். முக்கியமாக அதிரடி சார்ந்த பாத்திரங்களைச் செய்து கிட்டத்தட்ட ஒரு தசாப்தத்திற்குப் பிறகு, கிதார் சர்மா இயக்கிய சித்ரலேகா (1941) படத்தில் இவர் முக்கியத்துவம் பெற்றார்.

இவர் தனது ஆரம்பகால நடிகர் அசரப் கானை மணந்தார். இவர்களுக்கு ஒரு மகன் இருந்தார். இவர்கள் பின்னர் விவாகரத்து செய்தனர். பின்னர், இவர் 1946இல், நடிகர் சோராப் மோடியை இரண்டாவதாக மணந்தார். ஜான்சி கி ராணி (1953) என்ற வரலாற்று நாடகத்தில் மோடி நடித்திருந்தார். இது அற்புதமான காட்சிகளையும் ஆடம்பரமான அரங்கங்களையும் கொண்டிருந்தாலும் திரையரங்கங்களில் வசூல் ஈட்ட முடியவில்லை. மெக்தாப், மோடியின் சமே படா பல்வன் (1969) படத்தில் ஒரு கதாபாத்திரக் கலைஞராக தனது கடைசி வேடத்தில் நடித்ததைத் தவிர 1953 -ஐத் தொடர்ந்து படங்களில் நடிப்பதை நிறுத்தினார். இவர் 10 ஏப்ரல் 1997 அன்று மும்பையில் இறந்தார்.

தொழில் 
மெக்தாப், தனது ஆரம்பகால திரைப்படமான கமல்-இ-ஷம்ஷீர் (1930) படத்தில் வசீர் முகமது கானுடன் நடித்தார். இது இவரது தாயார் 'எக்செல்சியர்' என்ற திரைப்பட நிறுவனத்தின் கீழ் தயாரித்தத் திரைப்படமாகும்.  இந்த நேரத்தில் (1930), ரூபி மியர்சு, ஜல் மெர்ச்சன்ட், மஜார் கான் ஆகியோர் நடித்த ஹமாரா ஹிந்துஸ்தான் 
என்ற ஒரு ஊமைத் திரைப்படத்தில் நடித்தார். இவர் பல்வேறு படங்களில் முக்கியமாக சாரதா திரைப்பட நிறுவனம் தயாரித்த அதிரடி வேடங்களில் நடித்தார். இறுதியாக 1932ஆம் ஆண்டில், இந்தியன் ஆர்ட் புரொடக்சன்ஸ் என்ற பதாகையின் கீழ் வீர் குணால் படத்தில் முக்கிய பெண் கதாபாத்திரத்தில் அஷ்ரப் கானுக்கு இணையாக நடித்தார். சந்துலால் ஷாவின் ரஞ்சித் மூவிடோனுக்காக ஜெயந்த் தேசாய் இயக்கிய போலா ஷிகா (1933) படம் உட்பட பல்வேறு நிறுவனங்களின் கீழ் இவர் தொடர்ந்து பணியாற்றினார். 1937இல் ஜதன்பாய் இயக்கிய மோதி கா ஹார், ஜீவன் ஸ்வப்னா போன்ற ஓரிரு படங்களிலும் நடித்தார்.

சொந்த வாழ்க்கை 
ஒரு முஸ்லிமான மெக்தாப், பார்சி இனத்தவரான சோராப் மோடியை, 28 ஏப்ரல் 1946 அன்று தனது பிறந்த நாளன்று மணந்தார். மெக்தாப்பின் கூற்றுப்படி, இந்த திருமணத்திற்கு மோடியின் குடும்பத்தினர் ஒப்புதல் அளிக்கவில்லை. இது இவரது இரண்டாவது திருமணமாகும். மேலும், நடிகர் அசரப் கானுடனான முதல் திருமணத்தின் மூலம் இவருக்கு இசுமாயில் என்ற எட்டு வயது மகன் இருந்தார். இவரைவிட 20 வயது மூத்தவரான மோடி 46 வயதில் தனது முதல் மனைவி நசீம் பானுவுடனான உறவை முடித்துக் கொண்டிருந்தார். இவர்களுக்கு மெகல்லி என்ற ஒரு மகன் பிறந்தான். அதனை பார்சியாக வளர்த்தனர். சோராப் மோடி 28 ஜனவரி 1984 அன்று 85 வயதில் இறந்தார். மெக்தாப் 10 ஏப்ரல் 1997 அன்று மகாராட்டிராவின் மும்பையில் இறந்தார்.

விருதுகள் 
8 வது வருடாந்திர வங்காளத் திரைப்பட பத்திரிகையாளர் சங்க விருதுகளில் பராக் படத்திற்காக இந்திப் படத்தில் நடித்ததற்காக சிறந்த நடிகைக்கான விருதைப் பெற்றார்.

மேற்கோள்கள்

வெளி இணைப்புகள் 

20 ஆம் நூற்றாண்டின் இந்திய நடிகைகள்
இந்திய முஸ்லிம்கள்
இந்தித் திரைப்பட நடிகைகள்
1997 இறப்புகள்
1918 பிறப்புகள்
பிரவீன் குமார், இணை ஒலிம்பிக் விளையாட்டு வீரர்

பிரவீன் குமார் (Praveen Kumar)  (பிறப்பு: 15 மே 2003) இந்தியாவின் உத்தரப் பிரதேச மாநிலத்தின் நொய்டாவைச் சேர்ந்தவர். இவர்  உயரம் தாண்டுதல் போடிகளில் இணை ஒலிம்பிக் விளையாட்டு வீரர் ஆவார். இந்திய தடகள வீரரான இவர் 2024 பாரிஸ் பார ஒலிம்பிக் போட்டியில் தங்கத்தையும், 3 செப்டம்பர் 2021 அன்று 2020 டோக்கியோ பார ஒலிம்பிக் போட்டியில் உயரம் தாண்டுதல் போட்டியில் T 64 பிரிவில் 2.07 மீட்டர் உயரம் தாண்டி வெள்ளிப் பதக்கம் வென்றார். மேலும் இவர் 2022 ஆசிய பாரா விளையாட்டுகளில்  தங்கப் பதக்கம் வென்றவர்.

இதனையும் காண்க
 2020 டோக்கியோ பார ஒலிம்பிக்

மேற்கோள்கள்

வாழும் நபர்கள்
மாற்றுத்திறனாளிகள்
2003 பிறப்புகள்
தமிழக விளையாட்டு வீரர்கள்
மாற்றுத் திறனாளர் விளையாட்டுகள்
இணை ஒலிம்பிக் விளையாட்டு வீரர்கள்
உத்தரப் பிரதேச நபர்கள்
ஆர்த்தி முகர்ஜி

ஆர்த்தி முகர்ஜி (Aarti Mukherjee) (பிறப்பு 18 சூலை 1945), அல்லது ஆரத்தி முகோபாத்யாயா எனவும் அறியப்படும் இவர், இந்தியப் பின்னணிப் பாடகராவார். கீத் கதா சால் (1975), தபஸ்யா (1976), மனோகமனா, மசூம் (1983) போன்ற இந்திப் படங்களில் பாடியுள்ளார்.

ஆரம்ப கால வாழ்க்கை 
ஆர்த்தி, இந்தியாவின் மேற்கு வங்காளத்தில் பிறந்தார். இவரது வங்காளக் குடும்பம் பணக்கார, கலாச்சார, இசைப் பாரம்பரியத்துடன் இருந்தது. தனது தாயாரால் இசையை அறிமுகம் செய்து கொண்ட இவர், சுசீல் பானர்ஜி, உஸ்தாத் முகமது சாகிருத்தீன் கான், பண்டிட் சின்மோய் லாஹிரி, பண்டிட் இலட்சுமன் பிரசாத் ஜெய்பூர்வாலே , பண்டிட் ரமேஷ் நட்கர்னி ஆகியோரின் கீழ் படித்தார்.

தொழில் 
தாதகிரி என்ற வங்காளதேசத் தொலைக்காட்சி நிகழ்சியில் இவர் தனது ஆரம்ப நாட்களில் பாடி வந்தார். 1955ஆம் ஆண்டில் தனது 14 வயதில் அகில இந்திய இசை திறமை நிகழ்ச்சியில் பாடினார். சிறு வயதிலிருந்தே இந்திய பாரம்பரிய இசையில் பயிற்சி பெற்றார். முதன்மையாக பெங்காலி படங்களுக்காக பாடினார். "மெட்ரோ-மர்பி போட்டி" என்ற இசை போட்டியில் வென்றார். இந்த நிகழ்ச்சியின்  நடுவர்களாக இருந்த அனில் பிஸ்வாஸ், நௌசாத், வசந்த் தேசாய், சி. இராமச்சந்திரன் உட்பட இசை இயக்குநர்கள் இவர் பின்னணிப் பாடகியாக மாற உதவினர். 1958 ஆம் ஆண்டு வெளியான சஹாரா என்ற இந்திப் படத்தில் பாட இவருக்கு முதல் வாய்ப்பு கிடைத்தது. ஆனால் அந்த படத்தின் இசை குறைக்கப்பட்டது.

வங்காளத் திரைப்படங்கள் 
ஏ கேர்ல்பிரென்ட் என்ற படத்தில் பாடிய பிறகு, இவர் பெங்காலி படங்களுக்குத் தொடர்ச்சியாக பாட ஆரம்பித்தார். 1962இல் கன்னியா என்ற வங்காள மொழி படத்தில் முதன் முறையாக பாடினார். இவரது பன்முகத்தன்மையும் குரலும் பார்வையாளர்களை வெகுவாக கவர்ந்தது. அவர்கள் முன்னாள் முன்னணி பாடகிகளான சந்தியா முகர்ஜி , பிரதிமா பானர்ஜி  போன்றவர்கள் மீது ஆர்வம் இழக்கத் தொடங்கினர். 1960களின் பிற்பகுதியில், இவரது குரல் முன்னணி நடிகை சுசித்ரா சென்னுக்கு திரையில் குரலாகப் பயன்படுத்தப்பட்டது.

1966 ஆம் ஆண்டில், இவர் கோல்போ ஹோலியோ சோட்டி என்ற படத்தில் பாடினா. இது சிறந்த பெண் பின்னணி பாடகிக்கான வங்காளத் திரைப்பட பத்திரிகையாளர் சங்க விருதைப் பெற்றுத் தந்தது. 1976இல், இவர் மீண்டும் சுதிர் பாண்டே என்ற படத்துக்காக அதே விருதை வென்றார். எண்பதுகளிலும் எண்பதுகளின் முற்பகுதியில் இருந்த முன்னணி நடிகைகளான மாதவி முகர்ஜி, ஷர், தனுஜா போன்றவர்களுக்காக இவர் குரல் கொடுத்தார். இவர், ஆஷா போஸ்லேவுடன், சேர்ந்து 1970களில் முன்னணி இடத்தைப் பிடித்தார்.

ஆர்த்தி தனது இசைப் பயணத்தை பெங்காலி திரைப்படமான சுவர்ணா ரேகா, இந்தித் திரைப்படமான அங்குலிமால் ஆகியவற்றில் தொடங்கினார். அதன் பின்னர், பெங்காலி, ஒடியா, மணிப்புரியம், அசாமி, இந்தி, குஜராத்தி, மராத்தி போன்ற பல மொழிகளில் ஆயிரக்கணக்கான பாடல்களைப் பாடியுள்ளார். 1971இல் வெளிவந்த ஆரண்யா என்ற படத்திலும், மானப் அரு தனாப் போன்ற அசாமிய படங்களிலும் பாடியுள்ளார்.

பிற பணிகள் 
திரைப்படங்களைத் தவிர, இவர், இசைத் தொகுப்புகள், ரவீந்திர சங்கீதம்,  நஸ்ருல் கீதியின் தொலைக்காட்சி, மேடையில் நேரடி நிகழ்ச்சிகள் ஆகியவற்றுடன் ரசிகர்களை ஈர்த்தார். தும்ரி, பஜனை, தப்பா, தரணா, கசல் போன்ற பல்வேறு இசை வகைகளில் இவர் தனது  பன்முகத்தன்மையை வெளிபடுத்தினார். இவர் இந்தியாவிலும் உலகெங்கும் உள்ள பல நாடுகளில் தனது இசை நிகழ்ச்சிகளை நிகழ்த்தியுள்ளார்.

மேற்கோள்கள்

வெளி இணைப்புகள் 

 

1943 பிறப்புகள்
வாழும் நபர்கள்
பாலின பன்முகத்தன்மை

பாலின பன்முகத்தன்மை (Gender diversity) என்பது வெவ்வேறு பாலின மக்களின் சமமான அல்லது நியாயமான பிரதிநிதித்துவம் ஆகும். இது பொதுவாக ஆண்கள் மற்றும் பெண்களின் சம விகிதத்தைக் குறிக்கிறது, ஆனால் ஆண், பெண் அல்லாத பாலின மக்களையும் உள்ளடக்கியிருக்கலாம்.  பெருநிறுவனங்களில் காணப்படும் பாலின வேறுபாடு பரவலாக விவாதிக்கப்பட்டது, அதுமட்டுமல்லாது கணினி, பொறியியல், மருத்துவம் மற்றும் அறிவியல் உட்பட பாரம்பரியமாக ஆண்களால் ஆதிக்கம் செலுத்தும் துறைகளில் பாலின வேறுபாட்டை ஆய்வு செய்து பன்முகத்தனமையினை அதிகரிக்கும் முயற்சிகள் நடைபெற்று வருகிறது.

பாலின பன்முகத் தன்மையின் நன்மைகள் 
நிறுவனங்கள் பலதரப்பட்ட மக்களை ஈர்க்கும் வாய்ப்பு அதிகம், பாலின சமத்துவக் கொள்கையினை கருத்தில் கொள்ளும் நபர் உரிமையாளராக இருந்தால் பல வகையான மக்களை பணிக்கு அமர்த்துவார்.

நிதிநிலை செயல்பாடு 
சில ஆய்வுகள் , அதிக பன்முகத் தன்மை இருக்கும் இடங்களில் அதிக வருவாயினை ஈட்டும் என கூறுகிறது. ஆனால் மற்ற ஆய்வுகள் இந்த கூற்றை ஆதரிக்கவில்லை.

புகழ் 
பாலின பன்முகத்தனமையானது ஒரு நிறுவனத்திற்கு நேரடியாகவோ அல்லது மறைமுகவாகவோ நற்பெயரை கொடுக்கக் கூடியது.

மறைமுகமாக, பெண் இயக்குநர்கள் பணியாளார்களை அதிகம் கவனிக்கிறார்கள் மற்றும் அவர்கள் ஒப்பீட்டளவில் மோசடி செய்வதற்கான வாய்ப்புகள் குறைவாக உள்ளது.

வாடிக்கையாளர் தளம் 
ஆண்களும் பெண்களும் வெவ்வேறு கண்ணோட்டங்கள், யோசனைகள் மற்றும் சந்தை நுண்ணறிவுகளைக் கொண்டிருப்பதால், பாலின பன்முகத் தன்மை கொண்ட பணியாளர்கள் சிறப்பாக சிக்கலைத் தீர்க்க உதவுகிறார்கள். பாலினம்-வேறுபட்ட பணியாளர்களை பணியமர்த்துவதன் மூலம்   மாறுபட்ட வாடிக்கையாளர் தளத்திற்கு சேவை செய்ய அந்த நிறுவனம் அனுமதிக்கிறது என்பதை காலப் 2014 ஆம் ஆண்டில் மேற்கொண்ட ஆய்வின் மூலம் கண்டறியப்பட்டுள்ளது. வாடிக்கையாளர் புரிதல் மற்றும் திருப்தியடைதல் போன்றவற்றால் பாலின  பன்முகத்தன்மை கொண்ட நிறுவனங்கள் பயனடைகிறது.

முடிவெடுக்கும் செயல்முறைகள் 
பணியாளர் கூட்டங்களில் பன்முகத் தன்மை கொண்ட ஆலோசனைகள் வழங்கப்படுவதன் மூலம் சிக்கலை பல விதங்களில் அணுகி அதனை நிவர்த்தி செய்ய வழிவகுக்கிறது. இது பணியாளர் குழுக்களுக்கு பல வகையான விருப்பத் தேர்வுகளை வழங்குவதோடு மட்டுமல்லாது முடுவெடுப்பதிலும் உதவுகிறது.

மேலாண்மை பாணிகளின் பன்முகத்தன்மை 
ஆர்எஸ்ஏவின் சமீபத்திய கணக்கெடுப்பில், பெண்கள் "தலைமைப் பதவிக்கு தலைமைக்கு பச்சாத்தாபம் மற்றும் உள்ளுணர்வைக் கொண்டுவருவதாக" கருதப்படுகிறார்கள், ஏனென்றால் மற்றவர்களின் உந்துதல் மற்றும் கவலைகள் குறித்து அவர்களுக்கு அதிக விழிப்புணர்வு உள்ளது. கணக்கெடுப்பில் பதிலளித்தவர்களில் 62 சதவீதம் பேர், தங்கள் ஆண் சகாக்களை விட பெண்கள் வாரிய அறையில் வித்தியாசமாக பங்களிப்பதாகக் கூறினர். பெரிய நிறுவனங்களில் பெண்கள் பச்சாதாபத்துடன் நிகழ்வினை புரிந்து கொண்டு , நுண்னறிவுடன் எது நன்மை பயக்கும் என்பதனை அறிந்து முடிவு செய்கிறார்கள் என்றும் ஆண்களை விட பெண்களே சிறப்பாக செயல்படுவதாகவும் பெரும்பானமையான மக்கள் கருதினர் பாலின பன்முகத்தனமை கொண்ட நிறுவனங்கள் படைப்பாற்றல், புதுமை மற்றும் சிக்கல் தீர்த்தல் போன்றவற்றில் சிறப்பான நிலையில் உள்ளது. தவிர, ஒரு ஆய்வின் முடிவுகள்,  இயக்குநர் ஒரு பெண்ணாக இருக்கும்போது பணியாளர்கள் அதிக நாள் பணிக்கு வருவது கண்டறியப்பட்டது.

பாலின பன்முகத் தன்மையினை அளவிடுதல்

வாரிய அறையில் 
2014 முதல் 2015 வரை  FTSE 100 அறிக்கையின்படி வாரிய அறை பெண் உறுப்பினர்களின் எண்ணிக்கையானது அதிகரித்துள்ளது. 2014 வசந்த காலத்தில் 1 உறுப்பினராக இருந்த எண்ணிக்கையானது 2015இல் மூன்றாக அதிகரித்தது.

சான்றுகள் 

பாலின அமைவு
சேபியா வசீர்

சேபியா வசீர் (Safiya Wazir) ஒர் ஆப்கான்-அமெரிக்க சமூக ஆர்வலர் மற்றும் அரசியல்வாதியாவார். 1991 ஆம் ஆண்டு இவர் பிறந்தார். நியூ ஆம்ப்சையர் பிரதிநிதிகள் சபையின் சனநாயக உறுப்பினராக இருந்தார். நியூ ஆம்ப்சையர் மாநில மாளிகையில் பணியாற்றிய முதல் முன்னாள் அகதி வசீர் என்ற சிறப்பு இவருக்கு உண்டு.

ஆரம்பகால வாழ்க்கை மற்றும் கல்வி 

தாலிபான் ஆட்சிக்கு முன்னர் ஆப்கானித்தானில் பாக்லான் மாகாணத்தில் வசீர் மற்றும் அவரது குடும்பத்தினர் வாழ்ந்தனர். வசீரின் குடும்பம் இவரது குழந்தை பருவத்தில் 6 வயது ஆகும் போதே நாட்டை விட்டு வெளியேறியது. ஆப்கானித்தானில் தலிபான்கள் வந்தபோது குண்டுவெடிப்பு மற்றும் துப்பாக்கிச் சூடு போன்ற வன்முறைகளால் இவரது குடும்பம் நாட்டை விட்டு வெளியேறியது. அவர்கள் நியூ ஆம்ப்சையரின் கான்கார்டுக்கு குடிபெயர்வதற்கு முன்பு உசுபெக்கிசுதானில் பத்து ஆண்டுகள் வாழ்ந்தனர். அங்கு வந்தபோது வசீருக்கு சிறிதளவு ஆங்கிலம் மட்டும் தெரிந்திருந்தது. எனவே அகராதியைப் படித்து ஆங்கிலம் கற்றுக் கொள்ள ஆரம்பித்தார். இவரது குடும்பத்தினருக்கு ஆங்கில மொழி தெரியாததால் மற்றவர்களுடன் ஆங்கிலத்தில் தொடர்பு கொள்ள முடியவில்லை ஆனால் லூத்தரன் அமைப்பிலிருந்து உதவி பெற்று பெரும்பாலும் அரிசியை மட்டுமே சாப்பிட்டனர்.

வசீர் தனது இடைநிலைப் பள்ளி கல்வியை மறுதொடக்கம் செய்ய வேண்டிய கட்டாயம் ஏற்பட்டது, இதனால் 20 வயதில் உயர்நிலைப் பள்ளியில் பட்டம் பெற்றார். பின்னர்  நியூ ஆம்ப்சையர் தொழில்நுட்ப நிறுவனத்தில் சேர்ந்தார்.  அங்கு இவர் இரவு நேர வகுப்புகளை எடுத்து தனது குடும்பத்தை காப்பாற்றினார்  மேலும் சமூகக் கல்லூரியில் படித்து வணிகத்தில் பட்டம் பெற்றார்.

பெற்றோரின் வற்புறுத்தலின் பேரில் வசீர் நிச்சயிக்கப்பட்ட திருமணத்திற்காக ஆப்கானித்தானுக்குத் திரும்பினார்.  தன்னுடைய கணவுடன் வசீர் மீண்டும்  கான்கார்டுக்குத் திரும்பினார்.

தொழில் 
கான்கார்டின் ஐட்சு சமூகத்திற்குள் வசீர் வேலை செய்யத் தொடங்கினார்; ஐட்சு சமூக செயல் திட்டத்தின் இயக்குநராகவும் அதன் தலைமை தொடக்க கொள்கை மன்றத்தின்  துணைத் தலைவராகவும் ஆனார்.  2018 ஆம் ஆண்டு பிப்ரவரி மாதத்தில் வசீரின் நண்பர் இவரை வேலைக்குச் செல்லும்படி  பரிந்துரைத்தார்.  இருப்பினும் கணவரும் பெற்றோர்களும் தனது குழந்தைகளுக்கு ஆதரவளிக்கும் வரை வசீர் இக்கோரிக்கையை மறுத்தார்.  2018 ஆம் ஆண்டு செப்டம்பர் மாதம் நடைபெற்ற  நியூ ஆம்ப்சையர் சட்டமன்ற தேர்தலில் ஒரு இடத்திற்கான போட்டியில் திக் பாட்டனை வென்று சனநாயகக் கட்சியின் முதன்மையான வெற்றிக்கு வழிவகுத்தார் . வசீர் தனது முதன்மையான சமூகச் செயல்பாட்டையும் கல்வி மற்றும் குடும்பப் பிரச்சினைகளுக்கான அர்ப்பணிப்பையும் எடுத்துரைத்து பிரச்சாரம் மேற்கொண்டார். இப்பிரச்சாரத்தால் செப்டம்பர் தொடக்கத்தில் வசீர் நான்கு முறை மாநிலப் பிரதிநிதியாகவும் கான்கார்ட் குடியிருப்பாளராகவும் இருந்த திக் பாட்டனை தோற்கடித்தார்.  இந்த போட்டி தேசிய கவனத்தை ஈர்த்தது. சிறிது காலத்திற்குப் பிறகு, நியூ ஆம்ப்சையரின் மாநில இல்லத்திற்கு தேர்ந்தெடுக்கப்பட்டு இச்சிறப்பைப் பெற்ற முதல் அகதியாக வசீர் ஆனார்.

சம வீட்டு வாய்ப்பு, கல்வி, ஊதிய குடும்ப விடுப்பு மற்றும் மருத்துவ விரிவாக்கம் போன்ற நான்கு முக்கிய பிரச்சினைகளில் கவனம் செலுத்துவது வசீர் வகுத்துள்ள திட்டமாகும்.

பிபிசி 2018 ஆம் ஆண்டு தேர்ந்தெடுத்த மிகச்சிறந்த 100 பெண் ஆளுமைகள் பட்டியலில் வசீரும் இடம்பெற்றார்.

மேற்கோள்கள் 

வாழும் நபர்கள்
1991 பிறப்புகள்
ஆப்கானித்தான் அரசியல்வாதிகள்
அமெரிக்க அரசியல்வாதிகள்
2012 மங்களூர் இல்லவிடுதி தாக்குதல்

28 சூலை 2012 அன்று, இந்து ஜாக்ரண வேதிகே தொடர்புடைய ஆர்வலர்கள், கர்நாடகாவின் மங்களூரில் உள்ள  இல்லவிடுதியில் நடைபெற்ற பிறந்தநாள் விழாவில் உள்ளவர்களைத் தாக்கியதாகக் கூறப்படுகிறது.

விருந்தில் 5 பெண்கள் உட்பட 12 பேர் அடித்தும், ஆடைகளைக் களைந்தும் துன்புறுத்தப்பட்டனர். அந்தத் தாக்குதலில் சில பெண்களின் முகங்களில் காயங்கள் ஏற்பட்டன. இளைஞர்கள் மது அருந்துவதாகவும் "சில அநாகரீகமான செயல்களில்" ஈடுபட்டதாகவும் அந்தத் தாக்குதலில் ஈடுபட்ட சங்கப் பரிவாரின் ஆர்வலர்கள் கூறினர். 

பெண்கள் உட்பட நூற்றுக்கணக்கான உள்ளூர்வாசிகள், பல முறை காவல் துறையில்  புகார் அளித்தும், அந்த இல்ல விடுதியில் நடைபெற்ற  "சட்டவிரோத செயல்களை" தடுப்பதற்கான நடவடிக்கை எடுக்கவில்லை என்று புகார் கூறினர்.  சங்கப் பரிவார் தலைவர் ஜெகதீஷ் கரந்த் இது போன்ற "ஆபாச செயல்களை" சோதனை செய்யுமாறு காவல்துறைக்குக் கோரிக்கை விடுத்தார். 

இந்தத் தாக்குதலின் பகுதி அளவு அங்கு இருந்த நிருபர் ஒருவரால் பதிவு செய்யப்பட்டு பல்வேறு தொலைக்காட்சிகளில் ஒளிபரப்பானது.  

அடுத்த நாட்களில் 22 ஆர்வலர்கள் கைது செய்யப்பட்டனர்.

அரசாங்கத்தின் பதில் 
கர்நாடக உள்துறை அமைச்சர் ஆர். அசோக் இந்த தாக்குதலைக் கண்டித்து, காவல்துறை கடுமையான நடவடிக்கை எடுக்கும் என்றும் இதுபோன்ற சம்பவங்களை பொறுத்துக்கொள்ளப்பட மாட்டாது என்றும் கூறினார்.

காவல் துறை 
சம்பவ இடத்திற்குச் சென்று விசாரணை நடத்த அரசு காவல்துறை உயர் அதிகாரியான பிபின் கோபாலகிருஷ்ணனை அனுப்பியது. அவரது விரிவான விசாரணையின் அடிப்படையில், கோபாலகிருஷ்ணன் அந்த சிறுவர்களும் சிறுமிகளும் சக ஊழியர்கள் என்பதை தெளிவுபடுத்தினார். விருந்தில் போதைப்பொருள் அல்லது வேறு எந்த சட்டவிரோதப் பொருட்களும் இல்லை என்றும், இளைஞர்கள் குழு இரவு 7:30 மணிக்கு வீட்டிலிருந்து வெளியேற திட்டமிட்டுருந்ததாகவும் அவர் கூறினார்.

கர்நாடக மாநில மகளிர் ஆணையம் 
மகளிர் ஆணையம், காவல்துறையினர் போதைப் பொருள் பயன்படுத்தவில்லை எனக் கூறினர். ஆனால் மகளிர் ஆணையத்தில் தலைவர்  சி.மஞ்சுளா, இது ஒரு கழிக் கொண்டாட்டம் என்று தொடர்ந்து கூறினார். பாதிக்கப்பட்டவர்களை விசாரிக்குமாறு அவர் உள்துறை அமைச்சகத்தை கேட்டுக் கொண்டார். மேலும், அவர்கள் மனித கடத்தலில் ஈடுபட்டதாகக் கூறினார்.  

பெண்களுக்கு எதிரான கொடுமைகள் மற்ற நிகழ்வுகளுக்கு எதிராக "போலி-பெண்ணியவாதிகள்" குரல் எழுப்பவில்லை என்று மஞ்சுளா குற்றம் சாட்டினார். 

இல்ல விடுதியில் உள்ளவர்கள் போதைப்பொருட்களை உட்கொள்வதாக அவர் கூறினார், மேலும் இளைஞர்களின் இத்தகைய நடத்தைக்கு "பொறுப்பற்ற" மாவட்ட நிர்வாகம் தான் காரணம் என குற்றம் சாட்டினார்.  மேலும் அவர், மங்களூரில் உரிமம் பெறாத இல்ல விடுதிக்களை மூட வேண்டும் என்றும், பாதிக்கப்பட்ட இரண்டு சிறுவர்களின் முன்னோடிகள் குறித்து விசாரணையை ஆரம்பிக்க வேண்டும் என்றும் உள்துறை அமைச்சகத்தை கேட்டுக் கொண்டார்.

குழு அறிக்கை 
இந்த ஆணையம் 29 ஜூலை அன்று உள்துறை அமைச்சகத்திற்கு ஒரு அறிக்கையை சமர்ப்பித்தது.

'பிறந்தநாள் விழாவை ஏற்பாடு செய்த சிறுவர்கள் சிறுமிகளை தவறாக வழிநடத்தியுள்ளார்களா' என்பது குறித்து விசாரணை நடத்த அந்த அறிக்கை பரிந்துரைக்கிறது.   காவல் துறை விசாரணைக்கு நேரடி முரண்பாடாக, தலைவர் மஞ்சுளா, இல்ல விடுதியில் போதை மருந்து உட்கொள்வதாக கூறி, இளைஞர்களின் இத்தகைய நடத்தைக்கு "பொறுப்பற்ற" மாவட்ட நிர்வாகத்தினர் மீதும் நடவடிக்கை எடுக்க வேண்டும் என்று கூறினார்.

சான்றுகள் 

மங்களூர்
இந்தியாவில் பெண்களுக்கெதிரான வன்முறைகள்
2012 நிகழ்வுகள்
அஜ்மீர் வல்லுறவு வழக்கு

1992 ஆம் ஆண்டில், "அஜ்மீர் தொடர் குழு பாலியல் வல்லுறவு மற்றும் மிரட்டுதல் வழக்கு  (Ajmer Serial Gang Rape & Blackmailing Case) இந்தியாவின் கட்டாய பாலியல் வல்லுறவு வழக்குகளில் ஒன்றாகும். ராஜஸ்தான் மாநிலத்தில் உள்ள அஜ்மீரில் இந்த சம்பவங்கள் நடந்தன. இந்த பாலியல் வழக்குகளில் நூற்றுக்கணக்கான இளம் பெண்கள், சில கல்லூரி மாணவர்களாகவும் இன்னும் சிலர் பள்ளிகளில் பயில்பவராகவும் இருந்தனர். உள்ளூர் நாளிதழான நவ்ஜோதி சில நிர்வாணப் படங்களையும், உள்ளூர் பள்ளி மாணவர்களை மிரட்டுதல் செய்வதைப் பற்றிய செய்தியினையும்  வெளியிட்ட பிறகு இந்த வல்லுறவு வழக்கு பரவலான கவனத்தினைப் பெற்றது .

முக்கிய குற்றவாளியான பரூக் சிஷ்டி, அஜ்மீர் இந்திய இளைஞர் காங்கிரஸின் தலைவராக இருந்தவர் ஆவார். இவர் அஜ்மீர் ஷெர்ஃப் தர்காவின் காதிம்களைச் சேர்ந்தவர் என்பதால், அரசியல் அழுத்தம் ஏற்பட்டதால் காவல்துறையால் இந்த வழக்கின் விசாரணை நிறுத்தப்பட்டது. இறுதியில், 18 தொடர் குற்றவாளிகளும் நீதிமன்றத்தில் குற்றம் சாட்டப்பட்டனர். எட்டு பேர் ஆயுள் தண்டனை பெற்றனர், அவர்களில் 4 பேர் 2001 இல் விடுவிக்கப்பட்டனர்.

"குற்றம் சாட்டப்பட்டவர்கள் சமூக ரீதியாகவும், நிதி ரீதியாகவும் செல்வாக்குள்ள நிலையில் இருந்தனர். எனவே சிறுமிகள் தானாக முன்வந்து அவர்களுக்கு எதிராக சாட்சியம் அளிப்பது என்பதி சிக்கல் இருந்தது என்று ஓய்வு பெற்ற ராஜஸ்தான் காவல் துறை தலைமை இயக்குநர் ஒமேந்திர பரத்வாஜ் கூறினார், பின்னர் அவர் அஜ்மீர்  துணை காவல் அதிகாரியாக இவர் நியமிக்கப்பட்டார்,

சம்பவம் 
உள்ளூர் செல்வாக்குள்ள ஆண்களின் ஒரு குறிப்பிட்ட குழு இளம் பெண்களை குறிவைத்து தொடர் பாலியல் வல்லுறவு மற்றும் மிரட்டுதலில் ஈடுபட்டது. முதலில், ஃபாரூக் சிஸ்டி என்பவர் அஜ்மீரில் உள்ள சோபியா மேல்நிலைப் பள்ளியில் பயிலும் ஒரு மாணவியின் புகைப்படத்தினை வைத்து மிரட்டியுள்ளார். பின்னர் குற்றம் சாட்டப்பட்டவர் அந்த பெண்ணை அவரது வகுப்பு தோழர்கள் மற்றும் நண்பர்களுக்கு அறிமுகம் செய்யும்படி மிரட்டினார். இறுதியில், மற்ற சிறுமிகள் பாலியல் வல்லுறவு செய்யப்பட்டுள்ளார்கள், மேலும் அவர்களை ஒரு பண்ணை வீட்டில் வைத்து ஆபாசமாக புகைப்படம் எடுத்துள்ளார்கள். பல உறை இது போன்ற செயல்களில் இவர்கள் ஈடுபட்டுள்ளனர். பல சிறுமிகளை இவர்கள் பாலியல் வல்லுறவில் ஈடுபடச் செய்துள்ளனர். பாதிக்கப்பட்டவர்கள் வெளியில் சொல்வதனை சமாதானம் செய்யும் நோக்கில் இந்த புகைப்படங்க எடுக்கப்பட்டுள்ளன.

விசாரணை 
நவஜோதியின் ஆசிரியர், தீன்பந்து சவுத்ரி, இந்த வழக்கு பரவலாக கவனம் பெறுவதற்கு ஒரு வருடத்திற்கு முன்பே உள்ளூர் சட்ட அமலாக்க அதிகாரிகளுக்கு இந்த வழக்கு பற்றி தெரியும் என்று ஒப்புக் கொண்டார், ஆனால் அவர்கள் உள்ளூர் அரசியல்வாதிகளின் தலையீட்டினால் இந்த வழக்கில் நடவடிக்கை எடுக்கவில்லை எனக் கூறினார்.

கடைசியாக, குற்றம் சாட்டப்பட்ட எட்டு பேர் மீது போலீசார் முதல் தகவல் அறிக்கையினை பதிவு செய்தனர். மேலதிக விசாரணைகளில் 18 பேர் மீது குற்றம் சாட்டப்பட்டது மற்றும் பல நாட்கள் அந்த நகரத்தில் பதற்றம் நிலவியது.

மக்கள் வீதிகளில் இறங்கி ஆர்ப்பாட்டம் செய்தனர் , வகுப்புவாத பதற்றமும் அதிகரித்தது. மூன்று நாள் கடை அடைப்பில் ஈடுபட்டனர், பரவலான சுரண்டல் மற்றும் மிரட்டல் பற்றிய அடுத்தடுத்த செய்திகள் வரத் தொடங்கின. ஓய்வுபெற்ற ராஜஸ்தான் காவல் துறை தலைமை இயக்குநர் ஒமேந்திர பரத்வாஜ்,  அந்த நேரத்தில் அஜ்மீரில் காவல் துறை அதிகாரியாக  இருந்தார், குற்றம்சாட்டப்பட்டவர்களின் சமூக மற்றும் நிதி பிரபுத்துவம் ஆகியன பாதிக்கப்பட்ட பல நபர்களை சாட்சியம் அளிக்க  வரவிடாமல் அவர் தடுத்ததாக கூறினார்.

சான்றுகள் 

இந்தியாவில் ஊழல்
இந்தியாவில் பெண்களுக்கெதிரான வன்முறைகள்
மணீஷ் நர்வால்

மணீஷ் நர்வால் (Manish Narwal) (பிறப்பு: 17 அக்டோபர் 2001) இந்திய இணை ஒலிம்பிக் விளையாட்டு வீரர் ஆவார். அரியானா மாநிலம், பரிதாபாத் நகரத்தைச் சேர்ந்த இவர் சிறு கைத்துப்பாக்கி மூலம் குறி பார்த்துச் சுடும் வீரர் ஆவார். 2020 டோக்கியோ இணை ஒலிம்பிக் போட்டிகளில் கலப்பு 50 மீ கைத்துப்பாக்கி எசு எச்1 என்ற பிரிவில் தங்கப் பதக்கமும் 2024 பாரிசு இணை ஒலிம்பிக் போட்டிகளில் 10 மீ காற்றுக் கைத்துப்பாக்கி எசு. எச்.1 என்ற பிரிவில் வெள்ளிப் பதக்கமும் வென்றார். 

இவர் இந்தியாவில், தேசிய அளவில் கைத்துப்பாக்கிச் சுடுதலில் தங்கம், வெள்ளி மற்றும் வெண்கலப் பதக்ககங்களை வென்றுள்ளார். மேலும் இவர் உலக துப்பாக்கிச் சுடும் போட்டியில் ஆடவர் எசு. எச்.1 பிரிவில் நான்காம் இடத்தைப் பெற்றவர். இவர் கோஸ்போர்ட்ஸ் அறக்கட்டளை மூலம் சிறு கைத்துப்பாக்கிச் சுடுதலில் பயிற்சி பெற்றவர்.

2020 கோடைக்கால இணை ஒலிம்பிக் போட்டிகளில்
மணீஷ் நர்வால் 2020 டோக்கியோ இணை ஒலிம்பிக்கில் 4 செப்டம்பர் 2021 அன்று ஆடவர் கலப்புப் போட்டியில்  எசு. எச்.1 பிரிவில் 50 மீட்டர் சிறு கைத்துப்பாக்கிச் சுடும் விளையாட்டில் முதலிடம் வென்று தங்கப் பதக்கம் வென்றார்.

விருதுகள்
மணீஷ் நர்வால் 2020ஆம் ஆண்டில் அருச்சுனா விருது பெற்றவர்.

இதனையும் காண்க
2020 கோடைக்கால ஒலிம்பிக் விளையாட்டுப் போட்டிகள்

மேற்கோள்கள்

அரியானா நபர்கள்
 2001 பிறப்புகள்
 வாழும் நபர்கள்
இந்திய ஒலிம்பிக் வீரர்கள்
ஒலிம்பிக் போட்டியாளர்கள்
மாற்றுத்திறனாளிகள்
இந்திய ஒலிம்பிக் குறிவைத்து சுடுவோர்கள்
இணை ஒலிம்பிக் விளையாட்டு வீரர்கள்
சுனந்தா (பாடகி)

சுனந்தா (Sunanda) ஒரு இந்தியத் திரைப்படப் பின்னணிப் பாடகியாவார். இவர் முக்கியமாக தமிழ் மற்றும் மலையாளத் திரைப்படங்களில் பணியாற்றுகிறார். 1983 இல் சென்னைக்குச் செல்வதற்கு முன் கேரளாவில் தனது முதல் பட்டப்படிப்பை முடித்தார். கர்நாடக இசையில் பயிற்சி பெற்றார். பின்னர் தென்னிந்தியத் திரைப்பட இசையமைப்பாளர் இளையராஜாவுக்கு அறிமுகமானார். சுனந்தா புதுமைப்பெண் திரைப்படத்தில் தனது முதற்பாடலைப் பாடினார்.

தொழில்	
சுனந்தா தமிழில் பின்னணி பாடுவதற்கு முன், ஒரு மலையாள ஆவணப்படத்திற்காக கர்நாடக பாடல்களையும் சுலோகங்களையும் பாடினார். இவரது முதல் திரைப்படப் பாடல் வெற்றி பெற்றது. மேலும் இவர் 1980, 1990 களில் தமிழ் மற்றும் மலையாளத் திரைப்படங்களில் பல வெற்றிப் பாடல்களைப் பாடினார். தனிப்பட்ட காரணங்களால் பல ஆண்டுகளாக இவரால் தொடர்ந்து பின்னணி பாட முடியவில்லை.

பாடிய பாடல்களில் சில

மேற்கோள்கள் 

வாழும் நபர்கள்
இந்தியத் திரைப்படப் பாடகர்கள்
தமிழ்த் திரைப்படப் பின்னணிப் பாடகர்கள்
பாட்நகர் குண்டுவெடிப்பு

பாட்நகர் குண்டுவெடிப்பு (Patnagarh bombing செய்தி அறிக்கைகளில் பட்நகர் சிப்பம் வெடிகுண்டு என்றும் குறிப்பிடப்படுகிறது) 23 பிப்ரவரி 2018 அன்று இந்திய மாநிலமான ஒடிசாவில் உள்ள பலாங்கிர் மாவட்டத்தின்  பாட்நகரில் நடந்த ஒரு குண்டுவெடிப்பு சம்பவமாகும். சௌமியா சேகர் சாகு எனும் 26 வயது மென்பொருள் பொறியாளாரது வீட்டிற்கு அனுப்பப்பட்ட சிப்ப குண்டு வெடிப்பினால் அவரது பெரிய அத்தை ஜெமாமணி சாகுஆகியோர்  கொல்லப்பட்டனர். திருமணம் ஆன சில நாட்களில் இவர் சிப்ப குண்டு வெடிப்பினால் கொல்லப்பட்டார். இவரது மனைவி ரீமா பலத்த காயமடைந்தார். பல மாத விசாரணைக்குப் பிறகு,சௌமியாவின் தாயாரின் சக ஊழியரைக் கைது செய்தனர்.

நிகழ்வு 
23 பிப்ரவரி 2018 அன்று, சௌமியா சேகர் சாகு மற்றும் ரீமா சாகுவின் திருமணத்திற்கு ஐந்து நாட்களுக்குப் பிறகு, சௌமியா வீட்டிற்கு வந்த சிப்பத்தினைத் திறந்து பார்த்த போது இந்தியாவின் ஒடிசாவின் பாட்நகரில் உள்ள அவர்களின் வீட்டில் குண்டுவெடிப்பு ஏற்பட்டது. அந்த சிப்பத்தில் இருந்த முகவரியானாது அவர்கள் இரண்டு பேருக்கும் தெரியாத முகவரியில் இருந்து வந்துள்ளது. அந்த முகவரி இவர்களது வீட்டில் இருந்து சுமார் 230 கிலோ மீட்டர் தூரம் உள்ள ராய்ப்பூர், சத்தீஸ்கரில் உள்ள எச். கே. சர்மா எனும் பெயரில் இருந்து வந்துள்ளது. அதனை பற்றி கூறுகையில் சௌமியா, அந்த சிப்பம் பார்ப்பதற்கு திருமணப் பரிசு போல இருந்தது. அந்த முகவரியில் இருந்தவர் யார் என எனக்குத் தெரியாது, மேலும் ராய்ப்பூரில் எனக்குத் தெரிந்தவர்கள் யாருமே கிடையாது எனக் கூறினார்.  இந்தக் குண்டு வெடிப்பின் காரணமாக வீட்டின் மேற்கூரை பாதிப்படைந்தது, சுவர்களில் விரிசல்கல் ஏற்பட்டது. அந்த சம்பவத்தின் போது அவரைப் பார்க்க வந்த சௌமியாவின் அத்தை ஜெமாமணிக்கு 90% தீக்காயங்கள் ஏற்பட்டு மருத்துவமனைக்கு செல்லும் வழியில் இறந்தார். பலத்த காயங்களுடன் ரீமா மருத்துவமனைக்கு கொண்டு செல்லப்பட்டார்.

விசாரணை 
இருவரும் தங்களுக்கு எதிரிகள் யாரும் இல்லை எனத் தெரிவித்துள்ளனர். சௌமியா சேகரின் பெற்றோர் கல்லூரி விரிவுரையாளர்கள். சௌமியா பெங்களூரில் உள்ள சப்பானிய மின்னனு நிறுவனத்தில் பணிபுரிந்தார். 

வெடிகுண்டு வீசப்பட்ட ஒரு மாதத்திற்குப் பிறகும் காவல் துறையினரருக்கு யார் மீதும் சந்தேகம் வலுக்கவில்லை.சௌமியாவின் மனைவி தனது கணவரின் மரணத்தை அறிந்தது புலம்பும் நிகழ்படம் ஊடகங்களில் வெளியான அழுத்தத்தால், காவல்துறையினர் இந்த வழக்கை மாநில தலைநகரில் உள்ள ஒரு உயரடுக்கு காவல் துறை கிளைக்கு மாற்றினர்.  சௌமியாவின் மனைவியின் முன்னாள் காதலர் ஒருவர் அவருக்கு தொலைபேசியில் மிரட்டல் விடுத்ததை அடுத்து  தன்னார்வ பொய்யறியும் சோதனைக்கு உட்படுத்தப்பட்ட பிறகு,  அவர் சந்தேக நபர் இல்லை என  விடுவிக்கப்பட்டார். காவல் துறையினர் அந்த சிப்பம் எந்த நிறுவனத்தில் இருந்து வந்தது என்பதனைக் கண்டறிந்தனர். ஆனால் வாடிக்கையாளார் பற்றிய நிகழ்படங்கள் கிடைக்கவில்லை.

கைது 
ஏப்ரல் 2018 இல், பாலாங்கீர் காவல் துறையினருக்கு அநாமதேய கடிதம் வந்தது, இது சௌமியாவின் "துரோகம்" மற்றும் பணம் இழப்பு காரணமாகவே இந்த சிப்பக் குண்டு வெடிப்பு நடந்ததாக அதில் இருந்தது. அதனை  அனுப்பியவர் ஆர்.கே.சர்மா அல்ல, எஸ்.கே. சின்ஹா என்று கடிதத்தில் தெளிவுபடுத்தப்பட்டது, மேலும் அதில் "மூன்று நபர்கள் ஈடுபட்டுள்ளதையும்" குறிப்பிட்டுள்ளது. காவல் புலனாய்வாளர்கள் நான்கு வெவ்வேறு நகரங்களில் ஒரு மாதத்திற்கு மேலாக விசாரணை மேற்கொண்டனர். இறுதியாக,சௌமியாவின் தாயார் அந்த கடிதத்தினைப் படித்ததில் அதில் உள்ள சொற்றொடர் தனக்கு நன்கு பரிச்சயமானதாக இருந்ததாகக் கூறினார்.

சான்றுகள் 

இந்தியாவில் பெண்களுக்கெதிரான வன்முறைகள்
பாத்திமத் நகுலா

பாத்திமத் நகுலா (Fathimath Nahula)(பிறப்பு 22 ஜூன் 1973) ஓர் மாலைத்தீவைச் சேர்ந்த திரைப்பட இயக்குநரும், திரைப்பட தயாரிப்பாளரும், திரைக்கதை எழுத்தாளருமாவார்.

ஆரம்ப கால வாழ்க்கை 
1991 இல், நகுலா, ஜமாலுதீன் பள்ளியில் சேர்ந்து நான்கு ஆண்டுகள் ஆசிரியராகப் பணியாற்றினார். அந்த நேரத்தில், இவர் தனது பெரும்பாலான நேரத்தை கதைகள் எழுதுவதிலும் அதை வளர்ப்பதிலும் செலவிட்டார். பின்னர் இவர் மாலைத்தீவு தொலைக்காட்சி தயாரித்த பல திரைப்படங்களுக்கும், தொலைக்காட்சி நாடகங்களுக்கும் உரையாடல்களையும், கதைகளையும் எழுதினார். அதே நேரத்தில் செய்தித்தாள்கள், பத்திரிகைகள் உட்பட பல்வேறு தளங்களில் சிலவற்றையும் வெளியிட்டார். வெள்ளைத்தாளில் தான் எழுதும் உண்மையான உணர்ச்சிகளை திரைப்படத்தில் கொண்டுவர திரைப்படங்களை இயக்க அதை ஓர் தொழிலகத் தொடர முடிவு செய்தார்.

தொழில்

1998-2009: ஆரம்ப வெளியீடுகள் 
இவர், அப்துல்லா சுஜோ என்பவரின் இயக்கத்தில் வெளியான லைலா (1997) என்ற திரைப்படத்தில் உதவி இயக்குனராக திரைப்படத் துறையில் நுழைந்தார். இது இவர் முன்பு எழுதிய கதையை அடிப்படையாகக் கொண்டது. ஆனால் படத்தின் திரைக்கதையானது இயக்குநர் அப்துல்லா சுஜோவின் உதவியுடன் உருவாக்கப்பட்டது. அந்த ஆண்டில், திரைக்கதைத் துறையில் இவருக்கு தேசிய அங்கீகார விருது கிடைத்தது. பின்னர் இவர் சொந்தமாக படத்தை இயக்க ஆரம்பித்தார். குடும்ப நாடகமான பஹுனேவா (1998), இது ஒரு முக்கிய மேடை நடிகருக்கும் காது கேளாத-ஊனமான ஏழைப் பெண்ணுக்கும் இடையே ஒரு மனிதனின் காதல் மோதலை சித்தரிக்கிறது. உசைன் சோபா, மரியம் நிஷா , ஜம்ஷீதா அகமது ஆகியோர் முக்கிய கதாபாத்திரங்களில் நடித்திருந்தனர். இந்த படம் விமர்சன ரீதியான பாராட்டுகளைப் பெற்றது . மேலும், திரையரங்கில் வணிகரீதியான "வெற்றி" என்று அறிவிக்கப்பட்டது. இவரது முதல் இரண்டு படங்கள் வெவ்வேறு நிறுவனங்களால் தயாரிக்கப்பட்டாலும் இவரது அடுத்த சில வெளியீடுகள் மாபா என்ற நிறுவனத்தால் மட்டுமே தயாரிக்கப்பட்டன.

பின்னர் 2010இல், இவர் எழுதி, யூசுப் சபியூவின் இயக்கத்தில் வீரானா என்ற நாடகத் திரைப்படம் வெளியானது. இதில் இவர், சிறுவர்களுடனான பாலியல் துன்புறுத்தலை கையாண்டார். சப்யு, நியுமா முகமது, அமிரா இஸ்மாயில் ஆகியோர் நடித்த இந்த திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது. எழுத்தாளருக்கும், இயக்குநருக்கும் பாராட்டு கிடைத்தது. வெளியீட்டிற்கு முன்பே ஒரு வலுவான சலசலப்பு இருந்ததால், இந்த படம் வணிக ரீதியான வெற்றி என்று நிரூபிக்கப்பட்டது.

இவரது அடுத்த தயாரிப்பான ரவீ ஃபாரூக் இயக்கிய காதல் நாடகத் திரைப்படம் மிஹாசின் ஃபுரானா தந்தேன் (2012), இதில் நிமா முகமது, முகமது மாணிக் மற்றும் அலி சீசன் ஆகியோர் நடித்திருந்தனர்.

மூன்றாவது மாலைத்தீவு திரைப்பட விருதுகளில், நகுலா சிறந்த திரைக்கதைக்காகவும், சிறந்த ஆடை வடிவமைப்பிற்காகவுமான பரிந்துரையைப் பெற்றார்.

திரையுலகம்
2018ஆம் நடந்த மாலைத்தீவு குடியரசுத் தலைவர் தேர்தல் காரணமாக அந்த ஆண்டு மாலைத்தீவு திரைப்படத் தொழிலுக்கு ஒரு மந்தமான ஆண்டாக இருந்தது. ஆண்டின் ஒரே வெளியீடு மாலைத்தீவின் முதல் வலைத் தொடர், காதல் நாடகம், ஹுவா என்பது மட்டுமே வெளியானது . அறுபது அத்தியாயங்களைக் கொண்ட இது ஒரு மகிழ்ச்சியான குடும்பத்தை மையமாகக் கொண்டது. குடும்பம் ஒரு சோகமான சம்பவத்திற்குப் பிறகு விரக்தியடைந்து துண்டுகளாக உடைந்து விடுகிறது. இது வெளியான நேரத்தில் 16,000க்கும் அதிகமான பயனர்களால் பார்க்கப்பட்டது. மேலும், வெற்றிகரமாக இருந்ததாகவும் அறிவிக்கப்பட்டது.

மேற்கோள்கள்

வெளி இணைப்புகள்

1973 பிறப்புகள்
வாழும் நபர்கள்
அருப்புக்கோட்டை ஶ்ரீமத் ஏனாதிநாத நாயனார் திருமடாலயம்

ஏனாதி நாத நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். சோழநாட்டிலே, எயினனூரிலே (இன்றைய ஏனநல்லூரிலே) தோன்றியவர். புரட்டாசி மாதம், உத்திராட நட்சத்திரத்து நாளன்று சிவபெருமான் ஏனாதிநாதருக்கு, அவர் எதிரே தோன்றி, பகைவனுடைய கையிலுள்ள வாளினால் பாசம் அறுத்த உயர்ந்த அன்பராகிய ஏனாதிநாதரை உடன்பிரியாப் பேற்றையளித்து மறைந்தருளினார்.

இவர் பெருமை அறிந்த அருப்புக்கோட்டை பெ.சிவ.பெருமாள் நாடார், 1901 -ஆம் ஆண்டு, ஶ்ரீமத் ஏனாதிநாத நாயனார் திருமடாலயம் அருப்புக்கோட்டையில் நிறுவியதிலிருந்து, ஆண்டுதோறும் புரட்டாசி மாதம், உத்திராட நட்சத்திரத்தன்று, ஏனாதிநாத நாயனார் குரு பூஜை மற்றும் அன்னதானம் நடைபெற்று வருகிகின்றன. அவரது 3-ஆம் தலைமுறைகள் 124-ஆம் ஆண்டு சைவத் தொண்டில் ஈடுபட்டுள்ளார்கள்.

சைவ சமயத் திருமடங்கள்
விருதுநகர் மாவட்டம்
பிரவசனசாரம்

பிரவசனசாரம் என்பது சமணத் துறவியான குந்தகுந்தரால் பொ.ஊ. 2ம் நூற்றாண்டு அல்லது அதற்குப் பின்னர் எழுதப்பட்ட ஒரு நூலாகும். இந்நூலின் தலைப்பு "மறைநூல்களின் சாரம்" எனப் பொருள்படும். இந்நூல் குந்தகுந்தரின் இருமைக் கொள்கை அடிப்படையிலான சரியான துறவு மற்றும் அகநிலை சார் நடத்தைகள் தொடர்பாக விரிவாக ஆராய்கிறது. குந்தகுந்தர் இந்நூலில், திகம்பரத் துறவிகளிடையே பின்பற்றப்படும் அம்மண நடத்தைக்கு சார்பாக விளக்கமளித்துள்ளார். இது பற்றி விளக்கும் போது, தான் மற்றும் ஏனையோர் ஆகிய இருமைப் பண்பு என்பது, "நான் மற்றவருக்குச் சொந்தமானவனுமில்லை. ஏனையோர் எனக்குச் சொந்தமானோரும் இல்லை. எனவே எதுவும் எனக்குச் சொந்தமானதல்ல. ஆகவே, ஒரு துறவிக்கான விழுமியம் சார்ந்த வாழ்வு என்பது தான் எவ்வாறு பிறந்தாரோ அவ்வாறு வாழ்வதே ஆகும்" எனக் குறிப்பிடுகிறார். பிராகிருத மொழியில் எழுதப்பட்டுள்ள இந்நூல் மூன்று பகுதிகளையும் 275 வரிகளையும் கொண்டுள்ளது.

உள்ளடக்கம்
முதற் பகுதி 92 வரிகளைக் கொண்டுள்ளது. இது உயருயிர்களின் பண்புகள் பற்றி விளக்குவதோடு, தன்னை உயருயிரியாக மாற்றும் செயன்முறையின் முதற்படிகளைப் பற்றியும் கோடிட்டுக் காட்டுகிறது. இரண்டாம் பகுதி 108 வரிகளை உள்ளடக்கியுள்ளது. இது வெளி, காலத் துணிக்கைகள், அடிப்படைப் பருப்பொருட் துணிக்கைகள், கூட்டுப் பருப்பொருட் துணிக்கைகள், இயக்கம் மற்றும் அண்டத்திலுள்ள உயிர்கள் ஆகியவற்றுக்கிடையிலான இடைவினைகளுக்கான விதிகள் பற்றி விவரிக்கிறது. மூன்றாம் பகுதி 75 வரிகளைக் கொண்டுள்ளது. இப்பகுதி சரியான துறவு வழக்கங்களின் அடிப்படைகள் பற்றி விளக்குவதை இலக்காகக் கொண்டுள்ளது.

உரைகள்
ஆச்சாரிய அமிர்தச்சந்திரர், தத்துவதீபிகை (உண்மையின் ஒளி) எனும் தலைப்பில் இந்நூலுக்கு உரையெழுதியுள்ளார். ஆச்சாரிய செயசேனரும் பிரவசனசாரத்துக்கு, தாத்பரியவிருத்தி (கருத்து) எனும் தலைப்பில் உரையெழுதியுள்ளார். ராசுமாலினால், சமயாசாரத்துக்கு எழுதப்பட்ட உரையை அடிப்படையாகக் கொண்டு, 1652ல் ஏமராசு பாண்டேயினால் மேலுமொரு உரை எழுதப்பட்டுள்ளது.

மேலும் பார்க்க 
 சமண நூல்களின் பட்டியல்

மேற்கோள்கள்

குறிப்புகள்

மூலங்கள்
 
 
 
 
 

சமண நூல்கள்
இட்சன் எசுகமில்லா

இட்சன் எச்கமில்லா அல்லது இட்ஸன் எஸ்கமில்லா (Itzan Escamilla, பிறப்பு: 31 அக்டோபர் 1997) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'சாமுவேல்' என்ற கதாபாத்திரத்தில் நடித்ததன் மூலம் அறியப்படுகிறார்.

வாழ்க்கை 
இட்சன் அக்டோபர் 31, 1997 ஆம் ஆண்டு எசுப்பானியா நாட்டில் மத்ரித்தில் பிறந்தார். இவர் மத்ரித்தில் உள்ள புகழ்பெற்ற கிறிஸ்டினா ரோட்டா நாடக கலைப் பள்ளியில் நடிப்புத்துறையில் கல்வி பெற்றுள்ளார். இவர் 2020 ஆம் ஆண்டில் 'எஸ்கமில்லா கோப்ஸ்காம்கோ' என்ற இலாப நோக்கற்ற நிறுவனத்தை நிறுவியத்துடன், இந்த நிறுவனத்தின் மூலம் சமூக ஊடகங்களால் பதிக்கப்படுவருக்கு உதவிக்கரம் கொடுக்கப்படுகின்றது.

மேற்கோள்கள்

வெளி இணைப்புகள் 
 

1997 பிறப்புகள்
வாழும் நபர்கள்
எசுப்பானிய திரைப்பட நடிகர்கள்
எசுப்பானிய தொலைக்காட்சி நடிகர்கள்
பேகம் பத்ருன்னெசா அகமது

பேகம் பத்ருன்னெசா அகமது (Begum Badrunnessa Ahmed) வங்காளதேசம் நாட்டைச் சேர்ந்த ஒரு சமூக ஆர்வலர் மற்றும் பெண்களுக்கு அதிகாரம் அளிப்பதை ஆதரிக்கும் ஆர்வலராவார்.

ஆரம்பகால வாழ்க்கை மற்றும் கல்வி 
பத்ருன்னெசா பிரித்தானிய இந்தியாவின் மணிக்கஞ்சு மாவட்டத்தின் சிங்கெயர் துணை மாவட்டத்தில் 1903 ஆம் ஆண்டு ஒரு நிலக்கிழார் குடும்பத்தில் பிறந்தார். இவருடைய தந்தையின் பெயர் முவாசம் உசேன் கான் என்பதாகும். பத்ருன்னெசா குழந்தை பருவத்தில் தனது பெற்றோரை இழந்தார். இதனால் அவரது தாய்வழி தாத்தா நூருல் இசுலாம் கான் என்பவரால் வளர்க்கப்பட்டார். கொல்கத்தாவைச் சேர்ந்த தொழிலதிபர் மொசுலேவுதீன் அகமதுவை இவர் மணந்தார். திருமணத்திற்கு பிறகு கொல்கத்தா சென்றார்.  அங்கு பெண் கல்வியை ஊக்குவிக்கும் நடவடிக்கைகளில் ஈடுபட்டார். பெண் கல்வி மற்றும் முசுலீம் சமுதாய நலனுக்காக சில அமைப்புகளுடன் பத்ருன்னெசா தன்னை இணைத்துக் கொண்டார்.

சம்சுன்னகர் மகமூத், அன்வரா பகார் சவுத்ரி, அசீனா மோர்செட்டு, பேகம் சுஃபியா கமல், பேகம் சயெசுதா இக்ராமுல்லா போன்ற முக்கியப்புள்ளிகளுடன் இவர் நெருங்கிய தொடர்பில் இருந்தார்.

தொழில் 
1930 ஆம் ஆண்டு இவர்  அப்துல்லா சுக்ராவர்த்தி பெண்கள் பள்ளியின் நிர்வாகக் குழுவில் சேர்ந்தார். கொல்கத்தாவில் 1946 ஆம் ஆண்டு நடந்த கலவரத்தின் போது மிர்சாபூர் தெருவில் நிகழ்ந்த மதக் கலவரங்களைத் தடுக்க இவர் நேரடியாகக் களத்தில் இறங்கி செயல்பட்டார். மிர்சாபூர் தெருவில் வாழும் இசுலாமியர்களைத் தாக்க இந்துக்கள் சுரதானந்தா பூங்காவில் கூடினார்கள் என்ற உளவுத்துறை தகவல் கிடைத்ததைத் தொடர்ந்து இவர் தனது சில பெண் தோழர்களுடன் மிர்சாபூர் தெரு மற்றும் ஆரிசன் சாலையைக் கடந்து கருப்பு முக்காடு மற்றும் கையில் வெள்ளை கொடியுடன் நின்றார்.அசம்பாவிதம் எதுவும் நடப்பதற்குள் அரசியல் தலைவர்கள் சம்பவ இடத்திற்கு விரைந்தனர். ஓர் அமைதிக்குழு உருவாக்கப்பட்டது.

இந்தியப் பிரிவினைக்குப் பிறகு  1951 ஆம் ஆண்டு  கிழக்கு பாக்கித்தானின் டாக்கா மாவட்டத்திலுள்ள கெந்தாரியா காவல் கட்டுப்பாட்டுப் பகுதிக்குச்  சென்று குடியேறினார். அங்கு அப்பகுதியின் பெண் உறுப்பினர்களுடன் இணைந்து கெந்தாரியா மகளிர் சமிதியைத் தொடங்கினார். இதைத்தவிர கேந்தாரியா தொடக்கப்பள்ளியையும் சமூக நல மையத்தையும் அங்கு நிறுவினார். கலை மற்றும் கலாச்சாரத்தின் புரவலரான பத்ருன்னெசா தனது குடியிருப்பை கலாச்சார நடவடிக்கைகளின் மையமாகவும் கலைஞர்களின் சந்திப்பிடமாகவும்  மாற்றினார்.

புல்புல் நுண்கலை நிறுவனத்தில் ஓர் உறுப்பினராக இருந்தார்.  இதைத் தவிர அனைத்துப் பாக்கித்தான்  பெண்கள் சங்கத்தின் உறுப்பினராகவும் இருந்தார். 1960 ஆம் ஆண்டில் முசுலிம் பெண்கள் மேல்நிலைப் பள்ளியில் தனது ஆசிரியப் பணியைத் தொடங்கினார். மிர்சாபூர் மகிளா சமிதியின் தீவிர உறுப்பினரான இவர் கலாச்சார நிகழ்ச்சிகளை ஏற்பாடு செய்வதில் மிகுந்த ஆர்வம் காட்டினார்.

மரணம் மற்றும் விருது 
பத்ருன்னெசா அகமது 1980 ஆம் ஆண்டு  ஏப்ரல் மாதம் 20 ஆம் தேதி அன்று டாக்கா நகரத்தில்  இறந்தார்.  அசிம்பூர் கல்லறையில் அடக்கம் செய்யப்பட்டார். கிழக்கு பாக்கித்தானின் 1969 எழுச்சியின் போது இவருக்கு கிடைக்காமல் போன பாக்கித்தான் நாட்டின் மிக உயர்ந்த குடிமக்கள் விருதான  நிசான்-இ-பாக்கித்தான் விருது இவருக்கு வழங்கப்பட்டது. பத்ருன்னெசாவின் மருமகள், அசுரபி கானம், வங்காளத்தில் பதிவு செய்யப்பட்ட முதல் பெண் முசுலீம் இசைக்கலைஞர் ஆவார்.

மேற்கோள்கள் 

1980 இறப்புகள்
1903 பிறப்புகள்
வங்காளதேசப் பெண்கள்
வங்காளதேச சமூக சேவையாளர்கள்
கல்லி பாய்

கல்லி பாய் (Gully Boy) என்பது 2019 இந்தி மொழி நாடகத் திரைப்படமாகும், சோயா அக்தர் இயக்கிய இந்தத் திரைப்படத்தின் கதையினை ரீமா கத்தியுடன் இணைந்து எழுதினார். டைகர் பேபி பிலிம்ஸ் மற்றும் எக்செல் என்டர்டெயின்மென்ட் புரொடக்‌ஷன்ஸ் ஆகியவற்றின் நிறுவனத்தின் கீழ் ரிதேஷ் சித்வானி, அக்தர் மற்றும் ஃபர்ஹான் அக்தர் ஆகியோரால் இந்த படம் தயாரிக்கப்பட்டது. இந்தத் திரைப்படத்திற்கு நாஸ் நிர்வாக தயாரிப்பாளராக இருந்தார். இதில் முக்கிய வேடத்தில் ரன்வீர் சிங் நடித்துள்ளார் மற்றும் அலியா பட், கல்கி கோச்லின், சித்தாந்த் சதுர்வேதி, விஜய் வர்மா, அம்ருதா சுபாஷ் மற்றும் விஜய் ராஸ் ஆகியோர் துணை வேடங்களில் நடித்துள்ளனர். இந்திய தெருக்குரல் பாடகர்களான டிவைன் மற்றும் நாசி  ஆகியோரின் வாழ்க்கையினை மையமாகக் கொண்டு கதை உருவாக்கப்பட்டுள்ளது.அவர்கள் மும்பையில் உள்ள தாராவியினைச் சேர்ந்த தெருக்குரல் பாடகர்கள் ஆவர்.

கல்லி பாயின் முதன்மை புகைப்படம் எடுத்தல் ஜனவரி 2018 இல் தொடங்கி ஏப்ரல் 2018 இல் முடிவடைந்தது. இது பெர்லின் சர்வதேச திரைப்பட விழாவில் 9 பிப்ரவரி 2019 அன்று திரையிடப்பட்டது மற்றும் 15 பிப்ரவரி 2019 அன்று வெளியிடப்பட்டது.விமர்சன ரீதியாகவும் வணிக ரீதியிலும் இந்தத் திரைப்படம் நேர்மறையான பாராட்டுக்களைப் பெற்றது. உலக அளவில்  வருவாயினை இது ஈட்டியது. அந்த ஆண்டின் அதிக வருவாய் ஈட்டிய இந்தி படங்களில் ஏழாவது இடத்தைப் பிடித்தது.

கல்லி பாய் சிறந்த திரைப்படம், சிறந்த இயக்குநர், சிறந்த நடிகர் (சிங்) மற்றும் சிறந்த நடிகை (பட்) உட்பட ஒரு வருடத்தில் ஒரு படத்திற்காக 13 பிலிம்பேர் விருதுகளைப் பெற்று சாதனை படைத்தது. 21 ஆண்டுகளுக்குப் பிறகு ஒரே திரைப்படத்தில் நடித்த நான்கு நடிகர்கள் வென்ற இரண்டாவது படமாக இது அமைந்தது. இதற்கு முன்னதாக  குச் குச் ஹோதா ஹை இந்தப் பெருமையினை பெற்றது. சர்வதேச அளவில், தென்கொரியாவில் நடைபெற்ற புச்சியோன் சர்வதேச திரைப்பட விழாவில் சிறந்த ஆசிய திரைப்படத்திற்கான NETPAC விருதை வென்றது. இது 92 வது அகாடமி விருதுகளில் சிறந்த சர்வதேச திரைப்படத்திற்கான ஆஸ்கார் விருதிற்குப் பரிந்துரைக்கப்படும் திரைப்படங்களின் பட்டியலில் இடம் பெற்றது, ஆனால் பரிந்துரைக்கப்படவில்லை.

கதை 
இறுதியாண்டு கல்லூரி மாணவரான முராத் அகமது மும்பையின் தாராவி குடிசைப்பகுதியில் வசிக்கிறார். அவரது தந்தையான அஃப்தாப் ஷாகிர் இவரை துன்புறுத்தல் செய்கிறார். மேலும், இளம் வயது பெண் ஒருவரைத் திருமணம் செய்து வீட்டிற்கு அழைத்து வருகிறார்.இது அவரை மிகவும் கவலை ஏற்படச் செய்தது. முராத்திற்கு சொல்லிசையில்  இயற்கையாகவே ஆர்வம் உண்டாகிறது. அவரது நீண்டகால  காதலி சஃபீனா பிர்தவுசி ஒரு அறுவை சிகிச்சை நிபுணராக பயிற்சி பெறுகிறார் . இருவரும் ரகசியமாக சந்திக்கின்றனர்.

அஃப்டாப் காயமடைந்த பிறகு பகுதி நேரமாக ஒரு ஓட்டுநராக வேலை செய்ய நிர்பந்திக்கப்படுகிறார், முராட் எழுத்துப் பணியினைத் தொடங்குகிறார், வேலையின் போது அவர் கவனிக்கும் ஏற்றத்தாழ்வுகளை அவர் பாடல்களாக எழுதினார் உள்ளூர் சொல்லிசைக் கலைஞர் ஸ்ரீகாந்த் "எம்சி ஷேர்" தனது கல்லூரி விழாவில் நிகழ்த்தியதை அறிந்த அவர், இவரது சொல்லிசை நிகழ்படங்களை யூடியூப்பில் பதிவேற்றுகிறார்.

மேற்கோள்கள் 

2019 இந்தித் திரைப்படங்கள்
பெண்கள் வன்முறைக்கு எதிரான திரைப்படங்கள்
இந்திய இந்தித் திரைப்படங்கள்
சுகாஸ் யதிராஜ்

சுகாஸ் யதிராஜ் (Suhas Lalinakere Yathiraj) (பிறப்பு: 2 சூலை 1983) இந்தியாவின் உத்தரப் பிர்தேச மாநிலத்தின் கௌதம புத்தா மாவட்ட ஆட்சித் தலைவரும், மாற்றுத்திறன் படைத்த இறகுப் பந்தாட்ட வீரரும் ஆவார்.  இவர் 2020 டோக்கியோ இணை ஒலிம்பிக்கில் 5 செப்டம்பர் 2021 அன்று ஆடவர் ஒற்றையர் SL-4 பிரிவில் வெள்ளிப் பதக்கம் வென்றார்.முன்னர் இவர் ஜகார்த்தாவில் நடைபெற்ற 2018 ஆசிய இணை விளையாட்டுக்களில் இறகுப் பந்தாட்டத்தில் வெள்ளிப் பதக்கம் வென்றுள்ளார். மேலும் 2024 ஆம் ஆண்டு பாரிசில் 2024 இல் நடந்த இணை ஒலிம்பிக் விளையாட்டுகளில் வெள்ளிப் பதக்கங்களை வென்றார், இதன் இறகுப் பந்தாட்டம் விளையாட்டுப் போட்டிகளில் பதக்கங்களை வென்ற ஒரே இந்திய பாரா-பேட்மிண்டன் வீரர் என்ற பெயரைப் பெற்றார்.

மேற்கோள்கள்

வெளி இணைப்புகள்
 Suhas Lalinakere Yathiraj at tournamentsoftware.com

1983 பிறப்புகள்
வாழும் நபர்கள்
கர்நாடக நபர்கள்
மாற்றுத்திறனாளிகள்
வாழும் நபர்கள்
ஒலிம்பிக் போட்டியாளர்கள்
மாற்றுத்திறனாளிகள்
இணை ஒலிம்பிக் விளையாட்டு வீரர்கள்
இந்திய இறகுப்பந்தாட்ட வீரர்கள்